אולה שור-סלקטר

אוֹלָה שׁוּר-סֵלֶקְטָר (נולדה ב-1 ביוני 1977) היא שחקנית תיאטרון, קולנוע וטלוויזיה, וזמרת יוצרת ישראלית ילידת מולדובה הסובייטית.

ביוגרפיה
נולדה בקישינב שבברית המועצות לשעבר, כיום בירת מולדובה, ובגיל 13.5 עלתה עם משפחתה לישראל (כשהגיעה המשפחה לישראל נפלה בטפסים שגיאה של פקיד, שבעקבותיה נודעה שור בשם אולה שצ'ור עד 2006). אביה הוא במאי תיאטרון המלמד במגמת התיאטרון בבית הספר החקלאי ויצו נהלל. למדה בתיכון "ניר העמק" בעפולה במגמת פיזיקה-מחשבים. בצבא שירתה בלהקת פיקוד הצפון. למדה משחק בבית הספר הגבוה לאמנויות הבמה "בית צבי" (1998–2001). במהלך לימודיה זכתה במספר מלגות, ביניהן במלגת הצטיינות של קרן שרת אמריקה ישראל. זוכת פרס צבי קליר לתלמידה המצטיינת.

שיחקה במשך חצי שנה בתיאטרון הספרייה, תיאטרון הבוגרים של בית צבי.
משחקת מאז שנת 2002 בתיאטרון הקאמרי, בדרך כלל בתפקידים ראשיים.

בטלוויזיה הופיעה ב"החצר", ב"בין השורות" וב"סוזנה הבוכייה", כמו כן הנחתה את התוכנית "חטף פתח" בטלוויזיה החינוכית, ועוד.

לשור-סלקטר מופעי יחיד מוזיקליים בליווי נגנים המתקיימים בין היתר ב"קפה תיאטרון של הקאמרי", אותם היא גם מביימת ועורכת. מופע הג'אז "Twisted", מופע "לאור נרות" של רומנסות רוסיות וצועניות עתיקות אותם עיבדה מוזיקלית בצוותא עם יבגני (ז'קה) פיסק; מופע שירי משוררים: לאה גולדברג, רחל המשוררת ונתן אלתרמן, אותו עיבדה ביחד עם אורן אלדור.

ב-2012 יצא לאקרנים הסרט "העולם מצחיק", בו גילמה שור-סלקטר את דמותה של נטשה, אהובתו חולת הסרטן של שדר הרדיו גולן (אלי פיניש), שמנסה להקים מחדש את "הגשש החיוור".

היא שיחקה בתפקיד הנשי הראשי של טניה, בסרטו של יבגני רומן, "איגור ומסע העגורים", שעלה במרץ 2013.

בשנת 2019 השתתפה בסדרת הנוער גיבור אמיתי לצד אדי קבטנר, רן דנקר וג'וי ריגר.

בשנת 2020 החלה להשתתף במחזה "אלוהי הקטל" בתיאטרון הקאמרי.

בשנת 2022 הצטרפה שור-סלקטר להרכב "העבריות", הרכב מוזיקלי נשי ישראלי המבצע מחוות לגדולי הזמר העברי (נתן אלתרמן, לאה גולדברג ושושנה דמארי). החל מסוף אותה השנה מגלמת את התפקיד הראשי בהצגה "נרות יום הולדת", בבימויה של רוני ברודצקי, בתיאטרון הקאמרי.

בשנת 2023 השתתפה בעונה השנייה של דרמת-הפשע השוטרים של קשת.

החל משנת 2023 משחקת בהצגה ״גרושים״ בתיאטרון הקאמרי. 

בשנים 2024-2026 שיחקה במופע המחווה לחנוך לווין ״מי שלא נולד מפסיד ״ בתיאטרון הקאמרי. 

בשנת 2024 החלה לגלם את אלמיר במחזה טרטיף של המחזאי מולייר בתיאטרון הקאמרי. 

משנת 2025 משחקת במחזמר ״היי אוון הנסן ״ בתפקיד אמא של קונור - סינתיה.

 חיים אישיים 
שור-סלקטר נשואה לשחקן מיכה סלקטר, שאותו הכירה בהצגה "עיר הנפט",. בתם היא השחקנית מעיין סלקטר שור שיחקה את גלי בסדרת הילדים המצליחה אולי פיל בכאן חינוכית ובסרט שובר הקופות מזל טוב.

פרסים
 2013 - פרס השחקנית הטובה ביותר בפסטיבל הבינלאומי לסרטים קצרים בניו יורק בשנת 2013 על תפקידה בסרט "ברוכים הבאים או משתתפים בצערכם".
 2006 – זוכת פרס התיאטרון הישראלי כשחקנית השנה על תפקידה בהצגה "אנטיגונה".
 2006 – זוכת פרס עיריית תל אביב-יפו כשחקנית המצטיינת ע"ש אבנר חזקיהו על תפקידה בהצגה "ציפור שחורה".
 2005 – זוכת פרס השחקנית המצטיינת ע"ש אברהם בן-יוסף לשנת 2005 על תפקידה בהצגה "ביבר הזכוכית".
 2004 – זוכת פרס רוזנבלום כהבטחה בעולם התיאטרון.
 2002 – זוכת פרס התיאטרון הישראלי, כשחקנית המבטיחה על תפקידה בהצגה "אמא קוראז'".
 2002 – זוכת המלגה ע"ש עדנה פלידל על תפקידה בהצגה "מעיין הכבשים".
 2001 – זוכת פרס צבי קליר לתלמידה המצטיינת ב"בית צבי".

פילמוגרפיה

 תיאטרון הספרייה 
 הצגה  תפקיד  מחזאי  במאי משחקי הפיג'מה בייב ג'ורג' אבוט ארתור קוגן הרפתקה בקרקס החתול ג'יימס אמברוז בראון אלון אופיר מלחמת טרויה לא תפרוץ הלנה ז'אן ז'ירודו עידו ריקלין הפנטזיות של פריאטייב אלכסנדרה אלה סוקולוב סלבה מלצב

 התיאטרון הקאמרי 
 הצגה  מחזאי  תפקיד  במאיכימים אחדיםחנן שניר ודנה ידלין על פי מאיר שלויהודיתחנן שנירהילד חולםחנוך לויןהאםעמרי ניצן יהודים רעים ג'ושוע הרמון דפנה-דיאנה אלקטרה סופוקלס אלקטרה כפיר אזולאי מעיין הכבשים לופה דה וגה לאורנסיה אילן רונן אמא קוראז' ברטולט ברכט קטרין, הבת האילמת של אמא קוראז' עמרי ניצן המלביש רונלד הארווד איירין מיכה לבינסון קוויאר ועדשים ג'וליו סקארניצ'י ורנלדו טאראבוזי פיורלה אילן רונן עיר הנפט הלל מיטלפונקט יודית הלל מיטלפונקט ביבר הזכוכית טנסי ויליאמס לורה מיכה לבינסון ציפור שחורה דייוויד הרוואר אונה עידו ריקלין יתוש בראש ז'ורז' פדו לוסיין הומנידס עמרי ניצן אנטיגונה סופוקלס אנטיגונה חנן שניר הנפש הטובה מסצ'ואן ברטולט ברכט שן טה / שו טה אודי בן-משה ינטל יצחק בשביס-זינגר ינטל משה קפטן קברט ג'ון מאסטראוף ופרד אב סאלי בולס עמרי ניצן גטו יהושע סובול חיה הזמרת (מחליפה את אניה בוקשטיין, שעזבה את התפקיד) עמרי ניצן נשות טרויה אוריפידס קסנדרה יוקיו נינגאווה חולה אהבה בשיכון ג' שבי גביזון לבנה עדנה מזי"א נדנדה בשניים ויליאם גיבסון גיטל אולה שור-סלקטר ומיכה סלקטרגרושיםגור קורןצאלהגלעד קמחינרות יום הולדתנח היידלארנסטיןרוני ברודצקיטרטיףמולייראלמיררוני ברודצקימי שלא נולד - מפסידחנוך לוין (מופע במלאת לו 80)תפקידים שוניםטל ברנרהיי אוון הנסןסטיבן לבנסוןסינת'יה מרפיעמית אפטה

 טלוויזיה 
 שנה סדרה  תפקיד  ערוץ  במאי חטף פתח הנחיה הטלוויזיה החינוכית 2005–2003 החצר איטי רוטנברג ערוץ התכלת אבי כהן 2009 בין השורות זויה פוגובקינה yes Raduga! יבגני רומן סוזנה הבוכייה קטיושה HOT3 לינה וסלבה צ'פלין 2018 להעיר את הדב איריס קשת קרן מרגלית2023השוטריםג'ניקשתדן סחר

 קולנוע 
 שנה סרט  תפקיד  במאי 2003 סימה וקנין מכשפה אחות בבית חולים דרור שאול 2012 הסיפור של יוסי איתן פוקס העולם מצחיק נטשה, חולת סרטן שמי זרחין ברוכים הבאים או... משתתפים בצערכם (סרט קצר, 28 דקות) אולה לאון פרודובסקי 2013 איגור ומסע העגורים טניה יבגני רומן2020הרפסודהיולהעודד רז

קישורים חיצוניים

 הדף של אולה שור-סלקטר, באתר התיאטרון הקאמרי
 אולה שור סלקטר היא אלקטרה – ריאיון, באתר התיאטרון הקאמרי
 צבי גורן, אולה שצ'ור בהופעה: שחקנית בסימן ג'אז, באתר הבמה, 1 בדצמבר 2005
 רוני תמיר, אולה שצ'ור - נרות מתרבות רחוקה וקסומה , אפוק טיימס, 20 בינואר 2006













הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:בוגרי כפר הנוער ויצו ניר העמק
קטגוריה:בוגרות בית צבי
קטגוריה:בוגרי בית צבי
קטגוריה:חברות להקת פיקוד הצפון
קטגוריה:חברי להקת פיקוד הצפון
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1977
קטגוריה:ישראלים שנולדו ב-1977